ไม่ว่าคุณจะมิกซ์แทร็กเพลงหรืออัด Podcast การบีบอัดเสียงก็เป็นเครื่องมือที่มีประโยชน์สำหรับวิศวกรเสียงที่ต้องการปรับเสียงเครื่องดนตรี เสียงร้อง และเสียงอื่นๆ ให้ลื่นขึ้น ตั้งแต่เสียงกีตาร์โปร่งที่มีเสียงปิ๊กดังมากเกินไป ไปจนถึงเสียงเปียโนที่ไม่ค่อยน่าตื่นเต้น เครื่องมือในการบีบอัดเสียงมีพลังในการลดช่วงไดนามิกของสัญญาณเสียงโดยการทำให้เสียงที่ดังที่สุดเบาลงและเสียงที่เบาที่สุดดังขึ้น
“คุณอาจกำหนดระดับของคุณไว้เพื่อให้ทุกอย่างฟังดูดีในจุดหนึ่ง แต่เมื่อเพลงดำเนินต่อไป บางส่วนอาจยากที่จะได้ยินหรืออาจดังเกินไปและโดดออกมาจากเสียงที่มิกซ์” Peter Rodocker โปรดิวเซอร์และวิศวกรมิกซ์เสียงอธิบาย “การใช้การบีบอัดที่พบได้บ่อยที่สุดคือใช้ป้องกันไม่ให้เกิดปัญหานี้ เพื่อให้คุณได้เสียงที่เชื่อมต่อกันได้ดียิ่งขึ้น”